Markos Zapiain

Markos Zapiain Agirre (Irun, Gipuzkoa, 1963ko azaroaren 18a) filosofoa, euskal idazlea, ikertzailea, irakaslea, itzultzailea eta blogaria da.

Bereziki emankorra da saiakera arloan. Umorea da bere baliabide nagusietakoa. Besteak beste, Marcel Proust, Jean-Paul Sartre, Michel Foucault, Joxe Azurmendi filosofoak eta Txillardegi eta Ramon Saizarbitoria idazleen lanak ikertu ditu.

Halaber, Alexandre Kojève filosofoari buruzko tesia idatzi zuen 2006an.

 Biografia 
Filologian lizentziatua eta filosofian doktorea da, Denbora eta egia: Kojèveren gogoeta tesierekin. Errenterian, Mutrikun eta Bergaran eskolak eman zituen. Bermeon eta Bilbon bizi da eta Botikazar BHI institutuan filosofia klaseak ematen ditu. Joxan Elosegirekin batera Enbolike saiakera bilduma sortu zuen. Euskal hedabideetan maiz idatzi eta parte hartu izan du eta hitzaldi ugari emandakoa da. Blog pertsonal batean ere argitaratzen ditu bere artikuluak, Eibar.org elkartearen komunitatean.

2025ean Euskadi Literatura saria irabazi zuen saiakera alorrean Txillardegi hizkuntzalari liburuarekin.Astiz, Iñigo: Markos Zapiainek eta Koldo Bigurik irabazi dituzte saiakerako eta itzulpengintzako Euskadi sariak (Berria 2025/10/13)

 Lanak 

Entseguak eta artikuluak
 Errua eta Maitasuna, 2002, artikuluak."Maitale zoroa, zoro maitagarria" (Xabier Mendiguren, 2002/02/25).
 Zenbait Terrorista, 2003, saiakera. "Zelan diren gauzak" (Igor Estankona. Deia, 2003/12/30).
 Denbora eta egia: Kojèveren gogoeta, 2006, EHUko tesia."Denbora eta egia: Kojèveren gogoeta" (tesia on-line, 359 orrialde).  
 Ia guztiaren funtsaz, 2006, saiakera.
 Txillardegi eta ziminoa, 2007, saiakera."Zapiain eta ziminoa" (Beñat Sarasola. Berria, 2008/05/18).
 Talatik tiroka, 2009, artikuluak."Talatik datozen tiroek ez dute aberririk" (Mikel Asurmendi. Irunero, 2009/06).
 Saizarbitoria eta iragana, 2015, saiakera."Saizarbitoriaz" (Javier Rojo. El Correo, 2015/10/17).
 Txillardegi hizkuntzalari, 2024, saiakera"Txillardegi hizkuntzalaria «miresmenez» aurkezteko liburua" (Arantxa Iraola. Berria, 2025/01/09).

 Itzulpenak 
 "Gizakiaren heriotzaz", Michel Foucault, 1998."Gizakiaren heriotzaz" (Jakin).
 "Duintasuna", Víctor Gómez Pin, 1999."Duintasuna" (Elkar).

 Sariak 
 Felix Ugarte itzulpen saria (EHU-UPV), 1994.
 Euskadi Literatura Sariak saiakera alorrean, 2025.

Ikus, gainera
 Zerrenda:Gipuzkoako idazleak
 Euskal blogosfera

Erreferentziak

 Kanpo loturak 

  Markos Zapiain Agirreren bloga, eibar.org webgunean.
 "Saizarbitoria eta iragana" liburua on-line.
 "Txillardegi eta ziminoa" liburua on-line.


Kategoria:Euskal Herriko filosofoak
Kategoria:Irungo idazleak
Kategoria:Euskal idazleak
Kategoria:Euskarazko saiakeragileak
Kategoria:Blogariak